་རེ་སྐྱོ། །སྐྱབས་དཀོན་མཆོག་གསུམ་ལ་གསོལ་བ་འདེབས། །བདག་འགྲོ་བ་འཁོར་བར་འཁྱམས་འཁྱམས་
ནས༑ །འགྲོ་དྲུག་སྡུག་བསྔལ་མྱོང་མྱོངས་ནས། །སྐྱེ་འཆིའི་སྡུག་གིས་བསྟོན་བསྟོན་ནས། །སྡུག་བསྔལ་ཆུ་བོས་མནར་མནར་ནས། །འཁོར་བའི་ཆོས་ཀྱི་བསླུས་ ༤
255

ཚངས་དབྱངས་རྒྱ་མཚོའི་གསུང་ གསར།
བསླུས་ནས། །འཁོར་བར་སྙིང་པོ་མེད་མེད་ནས། །གང་ལ་རྟག་པ་མེད་མེད་ནས། །ཡིད་སྐྱོ་ཞིང་སྐྱོ་ཞིང་སྙིང་རླུང་ལྡངས། །ངས་བསམ་ཞིང་བསམ་ཞིང་སྙིང་
རྩ་འདར། །ངས་དཔྱད་ཀྱང་དཔྱད་ཀྱང་སྙིང་རུལ་པོ། །མི་བདེན་པ་ལ་བདེན་པར་འཛིན། །མི་རྟག་པ་ལ་རྟག་པར་འཛིན། །བདག་དང་བདག་འདྲའི་
སེམས་ཅན་ལ། །ཞེ་རེ་ཁྲེལ་ལ་སྙིང་རེ་རྗེ། །གསོན་དང་དམ་པའི་ཆོས་མཛད་ཀུན། །བསམ་མེད་བདག་གི་བསམ་བློ་ལ། །ཤེས་མེད་བདག་གི་རིག་པ་ལ།
དཔྱད་ན་མཚན་ཉིད་འདི་འདྲ་གདའ། །ཨི་བདེན་སྐལ་ལྡན་ཐུགས་ལ་ཞོག །བསོད་ནམས་བདུད་ཀྱི་ཕྱེ་གཏོར་དེ། །ཡོད་ཀྱང་རུང་ལ་མེད་ཀྱང་རུང་།
མདང་གི་རྨི་ལམ་མི་ཤེས་སམ། །སྒྱུ་ལུས་མེ་ལོང་གཟུགས་བརྙན་འདི། །ཤི་ཡང་རུང་ལ་གསོན་ཀྱང་རུང་། །མགྲོན་པོའི་མགྲོན་ཁང་མི་ཤེས་སམ། །སྙན་གྲགས་
ནམ་མཁའི་འབྲུག་སྒྲ་དེ། །གྲགས་ཀྱང་རུང་ལ་མ་གྲགས་རུང༌། །བྲག་ཆ་སྟོང་པ་མི་ཤེས་སམ། །འཁོར་སློབ་སྒྱུ་མའི་ཚོང་འདུས་འདི། །འདུས་ཀྱང་རུང་ལ་མ་
256

མགུར་
བརྒྱ་ ཉེཪ་དགུ་
24
257
།འདུས་ཀྱང༌། །རྨི་ལམ་སྤྲུལ་པ་མི་ཤེས་སམ། །དྲི་ཟའི་གྲོང་འདྲའི་དགོན་གནས་འདི། །ཆགས་ཀྱང་རུང་ལ་ཞིག་ཀྱང་རུང་། །མིག་ཡོར་ལྷོ་ ༤
སྤྲིན་མི་ཤེས་སམ། །ཆོས་བརྒྱད་ནམ་མཁའི་འཇའ་ཚོན་འདི། །བཀྲག་ཀྱང་རུང་ལ་མ་བཀྲག་རུང་། །སྐད་ཅིག་ཡལ་བ་མི་ཤེས་སམ། །ཟས་ནོར་དུག་གི་བ་
ཚན་དེ། །ཆགས་ཀྱང་རུང་ལ་མ་ཆགས་རུང་། །ཉི་ཟེར་འོང་བ་མི་ཤེས་སམ། །སྒྱུ་མ་ལྟ་བུའི་སྒྱུ་ལུས་འདི། །གཞོན་ཀྱང་རུང་ལ་རྒས་ཀྱང་རུང་། །མེ་ཏོག་ནམ་
ཟླས་སྡུད་ལུགས་སམ། །ཟག་བཅས་འཁྲུལ་པའི་དགེ་བ་འདི། །འགྲུབ་ཀྱང་རུང་ལ་མ་འགྲུབ་རུང༌། །སྟོན་རྗེས་དཔྱིད་ཀྱི་ཚེས་ལུགས་སམ། །འཁོར་བ་སྡུག་
བསྔལ་རྒྱ་མཚོ་ན། །ཕ་མ་ཉེ་དུ་གྲོགས་མཆེད་ཀུན། །འཛོམས་ཀྱང་རུང་ལ་མ་འཛོམས་རུང༌། །ཚོང་འདུས་མགྲོན་པོ་འབྲལ་ལུགས་སམ། །དྲི་ཟའི་གྲོང་བཞིན་
ཡུལ་མཁར་འདི། །བརྟན་ཡང་རུང་ལ་འགྱེལ་ཡང་རུང༌། །བརྩེགས་མཐའ་ཐམས་ཅད་འགྱེལ་ལུགས་སམ། །ཕུང་པོ་ཐོ་ཡོལ་འདྲ་བ་འདི། །སྐྱེས་མཐའ་ ༤

གཏེར་ ཚངས་དབྱངས་རྒྱ་མཚོའི་གསུང་ གསར།
ཐམས་ཅད་འཆི་ལུགས་སམ། །བསགས་པའི་ཟས་ནོར་སྦྲང་རྩི་འདྲ། །བདག་པོས་མི་སྤྱོད་འབྲལ་ལུགས་སམ། །གང་ལ་སྙིང་པོ་མི་གདའ་བས། །སྙིང་པོ་དམ་
པའི་ལྷ་ཆོས་ཤིག_ །སངས་རྒྱས་རང་ཞལ་མཇལ་ལེ་ཞིག །འཆི་མེད་བཙན་ས་ཟིན་ལེ་ཞིག །སེམས་ཉིད་ཆོས་སྐུ་རྟོགས་ལེ་ཞིག །སྐལ་མེད་འགའ་ལ་ཅི་ཆ་སྟེ། །
སྐལ་ལྡན་འགའ་ཡི་གོ་ན་ཨང་། །ཡང་ཅིག་གསོན་དང་སྒོམ་ཆེན་ཀུན། །མཆེད་གྲོགས་ཆོས་ཀྱི་གྲོགས་པོ་ལ། །ལོག་ལྟས་ཐར་ལམ་དགྲ་རུ་འགྱུར། _ །བླ་མ་ཐར་
པའི་ལམ་སྟོན་ལ། །ཐེ་ཚོམ་ཤོར་ན་འཁོར་བར་འཕེན། །ཞབས་ཕྱི་བསོད་ནམས་ཚོགས་གཉིས་ལ། །འཁྲུལ་པར་ཤོར་ན་གཞན་དབང་ཡིན། །མི་ཁོམ་གནས་
དང་ཅི་མི་འདྲ། །དབེན་ནས་སངས་རྒྱས་ཚོང་འདུས་ལ། །ལེ་ལོ་བདུད་ཀྱི་ཇག་པ་ཡོད། །བརྩོན་འགྲུས་རྟ་མཆོག་རིན་ཆེན་ལ། །ཐང་ལྷོད་རྐང་ལག་འཆག་
ཉེན་ཡོད། །སྨོན་ལམ་ནོར་བུ་རིན་ཆེན་ལ། །སྨོན་ལོག་ཞེ་སྡང་འཆོར་ཉེན་ཡོད། །སྒྲུབ་པ་འཁོར་ལོ་རིན་ཆེན་ལ། །ཐང་ལྷོད་གཤོག་པ་འཆག་ཉེན་ཡོད།
258

24
།བསམ་གཏན་གླང་པོ་རིན་ཆེན་ལ། །ཞི་གནས་ཆང་གི་མྱོས་ཉེན་ཡོད། །དགའ་བཞི་བཙུན་མོ་རིན་ཆེན་ལ། །འཁོར་བའི་འདམ་ལ་ཚུད་ཉེན་ e
ཡོད༑ _ །ལས་བཞི་བློན་པོ་རིན་ཆེན་ལ། །རྒྱལ་འདོད་རང་སྲོག་གཅོད་ཉེན་ཡོད། །དྲག་སྔགས་དམག་དཔོན་རིན་ཆེན་ལ། །རྒོལ་འདོད་བྱང་སེམས་འཆོར་
ཉེན་ཡོད། །དམ་ཚིག་ཐར་པའི་ས་བོན་ལ། །དམ་ཉམས་ངན་སོང་འཕེན་ཉེན་ཡོད། །སྡོམ་ལྡན་སངས་རྒྱས་རྗེས་འཇུག་ལ། །སྡོམ་ཤོར་རུ་ཏྲར་འགྱུར་ཉེན་
ཡོད༑ །ཆོས་མཛད་འགྲོ་བའི་སྐྱབས་གནས་ལ། །ཆོས་ལོག་འགྲོ་བའི་བདུད་དུ་འགྱུར། །སྒོམ་ཁང་སངས་རྒྱས་སྒྲུབ་ཁང་ལ། །བསམ་མེད་བ་རྒན་བཙུད་པ་
འདྲ༑ །སྒྲུབ་པ་ཐར་པའི་ཐེམ་སྐས་ལ། །བསམ་མེད་འཁྲུགས་པས་ཐེམ་སྐས་གཅོག །གསང་ཞིང་གསང་སྔགས་སྒྲུབ་ཁང་ལ། །བསམ་མེད་བཙོན་ཁང་མཐོང་
ཉེན་ཡོད། །ཉིན་མཚན་ཐུན་གྱི་རང་བསྒྲིགས་ལ། །བློ་ཆུང་ཤོག་སྐྱ་རླུང་བསྐུར་འདྲ། །ཉམས་ལེན་ཆུ་བོའི་གཞུང་བཞིན་ལ། །བྱིང་རྒོད་ཆུ་མགོ་ལོང་རོ་འདྲ། ། ༤
259

ཚངས་དབྱངས་རྒྱ་མཚོའི་གསུང་ གསར།
ལྟ་བ་ཁྱུང་ཆེན་མཁའ་ལྡིང་ལ། །འཛིན་པས་སྒྲོག་རུས་འཆག་ཉེན་ཡོད། །སྒོམ་པ་རང་བྱུང་ཉི་ཟླ་ལ། _ །འཁྲུལ་པའི་སྤྲིན་གྱིས་སྒྲིབ་ཉེན་ཡོད། །ཨ་ས་མ་སྨྲས་ཀུ་
རེ་ཡིན། །སྐལ་མེད་འགའ་ལ་སྨྲས་པ་ཡིན། །སྐལ་ལྡན་འགའ་ཡི་ལྟ་སྤྱོད་ལ། །དབེན་པ་རི་བཞིན་བརྟེན་ར་ཡོད། །སྐུ་བཞི་གངས་རི་ཆགས་ར་ཡོད། །བླ་མ་ཉི་
ཟླ་འཁོར་ར་ཡོད། །རྒྱ་མཚོ་བཞིན་དུ་བསྒོམ་ར་ཡོད། །ཉམས་མྱོང་གསེར་ཉ་འཁྱིལ་ར་ཡོད། །ཤེས་རབ་སྤྱན་མིག་ཐོབ་ར་ཡོད། །ཆུ་བོའི་གཞུང་གཞིན་བསྒོམ་
ལུགས་ཡོད། །རྒྱུན་ཆད་མེད་པའི་བརྩོན་འགྲུས་ལ། །ཆུ་སྣ་རྒྱ་མཚོ་འཁྱིལ་ར་ཡོད། །ཆོས་ཉིད་མ་བུ་འདྲེ་ར་ཡོད། །ནམ་མཁའ་བཞིན་དུ་ལྟ་བ་ལ། །ཉི་ཟླ་
བཞིན་དུ་འོད་གསལ་ཞིག །གསལ་སྟོང་ཟུང་དུ་འཇུག་གྱུར་ནས། །རྨོངས་པའི་མུན་པ་སངས་ལུགས་ཡོད། །ཆོས་སྐུའི་རྒྱལ་ས་ཟིན་ལུགས་ཡོད། །བདག་དོན་
ཆོས་སྐུའི་ནམ་མཁའ་ལ། །གཞན་དོན་འགྲོ་དྲུག་སྐར་ཚོགས་བཀྲ། །ཟུང་འཇུག་ཉི་ཟླས་གླིང་བཞི་གསལ། །དོན་གཉིས་ལྷུན་གྲུབ་མཛད་པ་ཡིས། །བསྟན་
260

མགུར་
བརྒྱ་ སོ་གཅིག་
24
অ
།འཛིན་སྐྱེས་བུ་ཚར་ལུགས་ཡོད། །དེ་ཅི་ལྟར་མཛད་ན་རང་ལ་རག །རང་ལ་རག་ལས་ཤེས་པར་མཛོད། །སྐལ་ལྡན་སྐལ་མེད་ཤན་འབྱེད་གླུ། ། | e
སྐྱོ་སེམས་ངང་ནས་བླངས་པ་ལ། །ངག་འཁྱལ་པར་སོང་ན་མཐོལ་ལོ་བཤགས། _ །དོན་དགེ་བར་འདུག་ན་འགྲོ་ལ་བསྔོ།།
རྗེ་རྡོ་རྗེ་
འཆང་ཆེན་མི་ཡི་གཟུགས། །འགྲོ་བའི་བསོད་ནམས་སྤྲུལ་པའི་སྐུ། །སྲིད་ཞིའི་མཐའ་བྲལ་གཱ་ཎའི་མཚན། །རྗེ་བཀའ་དྲིན་ཅན་དེ་སྙིང་ནས་དྲན། །ཡིད་
གདུང་བའི་སེམས་ལ་བཟོད་བླག་མེད། །རྗེ་ཐུགས་རྗེས་གཟིགས་དང་བཀའ་དྲིན་ཅན། །སྐྱབས་ཀུན་འདུས་བླ་མ་རིན་པོ་ཆེ། །ཚེ་འདི་ཕྱིའི་རེ་ལྟོས་ཁྱེད་ལས་
མེད༑ །ཡིད་གདུང་བའི་བུ་ཡིས་འབོད་ལགས་ན། །ཕ་ཐུགས་རྗེ་ཅན་གྱིས་མི་གཟིགས་སམ། །ང་འཁོར་འདས་གཉིས་ཀྱི་མཚམས་ཤེད་ན། །འདི་ཕྱི་གཉིས་ཀྱི་
བར་དོ་རུ། །ཤི་གསོན་གཉིས་ཀྱི་ས་མཚམས་ནས། །ཡིད་གདུང་བའི་བུ་ཡི་སྣང་བ་ལ། །བཟོད་མེད་ཀྱི་བསམ་གླགས་འདི་ལྟར་གདའ། །དེ་བདེན་ནམ་རྫུན་ ༤
261

གཏེར་ ཚངས་དབྱངས་རྒྱ་མཚོའི་གསུང་ གསར།
ནམ་སྐྱབས་གནས་རྗེ། །ཐུགས་འོད་གསལ་ཀློང་ནས་གསན་དུ་གསོལ། །ངས་སྒྱུ་མའི་ལྷ་སྐུ་མ་འབྱོང་ན། །ཟག་བཅས་ཀྱི་ཕུང་པོས་བསླུ་བསླུ་འདྲ། །འཕགས་
པའི་ནོར་བདུན་མ་བསོགས་ན། །བསོད་ནམས་ནོར་གྱིས་བསླུ་བསླུ་འདྲ། །རང་བྱུང་གི་གྲོགས་པོ་མཾ་མཇལ་ན། །འཁོར་དང་གཡོག་གིས་བསླུ་བསླུ་འདྲ། །
ཤེས་རབ་ཀྱི་རྟོགས་པ་མ་སྐྱེས་ན། །ཐབས་ཤེས་ཀྱི་སྤྱོད་པས་བསླུ་བསླུ་འདྲ། །དམ་པ་གསུམ་གྱིས་མ་ཟིན་ན། །འཇིག་རྟེན་གྱི་དགེ་བས་བསླུ་བསླུ་འདྲ། །སྤྲོས་
མེད་ཀྱི་སྟོང་ཉིད་མ་རྟོག་ན། །སྤྲོས་བཅས་ཆོས་བརྒྱད་ཀྱིས་བསླུ་བསླུ་འདྲ། །དོན་དམ་ཀྱི་ལྟ་བ་མ་རྟོག་ན། །ཀུན་རྫོབ་ཀྱི་དགེ་བས་བསླུ་བསླུ་འདྲ། །ལྷག་
མཐོང་གི་ཡེ་ཤེས་མ་ཤར་ན། །ཞི་གནས་ཀྱི་བསྒོམ་གྱིས་བསླུ་བསླུ་འདྲ། །བདག་མེད་ཀྱི་ལྟ་བ་མ་རྟོག་ན། །བདག་བཟུང་གི་དགེ་བས་བསླུ་བསླུ་འདྲ། །ཚེ་ཕྱི་
མའི་དམ་ཆོས་མ་སྒྲུབ་ན། །ད་གང་གི་འདུག་ཆེས་ཀྱིས་བསླུ་བསླུ་འདྲ། །གཉན་སར་གཅིག་པུར་མ་སྒོམ་ན། །གྲོགས་མང་གི་འདུ་ཚོགས་ཀྱིས་བསླུ་བསླུ་འདྲ། །
262

མགུར་
24
অ
།མི་མེད་གཅིག་པུར་མ་བསྡད་ན། །མི་མང་གི་མཆེད་ཀྱིས་བསླུ་བསླུ་འདྲ། །མཉམ་བཞག་ཐུན་དུ་མ་བཅད་ན། །ལམ་ཁྱེར་ཡིན་མདོག་གིས་ e
བསླུ་བསླུ་འདྲ། །རྗེས་ཤེས་ལ་ཤེས་རབ་མ་སྐྱེས་ན། །ཡིད་རློམ་གྱི་ངང་ལ་བསླུ་བསླུ་འདྲ། །ཆོས་ཉིད་ལ་གདར་ཤ་མ་བཅད་ན། །གོ་བ་སྐམ་པོས་བསླུ་བསླུ་འདྲ།།
རྟོགས་པ་སེམས་ལ་མ་སྐྱེས་ན། །དཔེ་ཐོས་ཀྱི་རྟོགས་པས་བསླུ་བསླུ་འདྲ། །ཉམས་མྱོང་དྲོད་རྟགས་མ་སྐྱེས་ན། །ཕྱོགས་ཕྱོགས་ཐོས་བསམ་གྱིས་བསླུ་བསླུ་འདྲ། །
སྐྱབས་བསླུ་མེད་ཚོགས་དགའ་རིན་པོ་ཆེ། །ང་བློས་བྱས་ཆོས་ཀྱིས་བསླུས་བསླུས་ནས། །བསླུ་མེད་ཀྱི་གདམས་པ་ཞིག་ད་རུང་སྟོན། །ཡིད་བྱེད་ལྟ་བས་བསླུས་
བསླུས་ནས། །བློ་འདས་ཀྱི་དགོངས་པ་ཞིག་ད་རུང་སྟོན། །ང་ཆོས་བརྒྱད་རླུང་གིས་ཁུར་ཁུར་ནས། །དོན་དམ་གྱི་ཆོས་ཤིག་ད་རུང་སྟོན། །ང་བྱས་པའི་ཆོས་
ཀྱིས་བསླུས་བསླུས་ནས། །མ་བྱས་པའི་ཆོས་ཤིག་ད་རུང་སྟོན། །ང་བསྒོམ་པའི་ཆོས་ཀྱིས་བསླུས་བསླུས་ནས། །མ་བསྒོམས་པའི་ཆོས་ཤིག་ད་རུང་སྟོན། །ང་རེ་ ༤
263

གཏེར་ ཚངས་དབྱངས་རྒྱ་མཚོའི་གསུང་ གསར།
བའི་ཆོས་ཀྱིས་བསླུས་བསླུས་ནས། །རེ་དོགས་བྲལ་བའི་ཆོས་ཤིག་སྟོན། །ཡིད་གདུང་བའི་བུ་ཡིས་འབོད་ལགས་ཀྱིས། །ཕ་ཐུགས་རྗེ་ཅན་གྱི་ཐུགས་རྒྱུད་བསྐུལ།
བདག་གདུལ་བྱའི་འབངས་ལ་བསྐྱབ་ཏུ་གསོལ། །འདིར་ཚོགས་སྐལ་ལྡན་སྒོམ་ཆེན་ཚོགས། །ཡང་གཅིག་གསོན་དང་ཞུ་རྒྱུ་གདའ། །ཐུགས་མ་ནོངས་ཨི་
བདེན་སྙིང་ནས་གཟིགས། །མདང་སུམ་རྨིས་པའི་དགོན་གནས་ལ། །ཞེན་ཅིང་འཛིན་ན་མི་བསླུའམ། །སྒྱུ་མ་ལྟ་བུའི་སྒྱུ་ལུས་ལ། །བདག་ཏུ་བཟུང་ན་མི་
བསླུའམ༑ །ཆོས་བརྒྱད་ནམ་མཁའ་འཇའ་ཚོན་འདི། །ཡུན་དུ་མི་རྟག་མི་བསླུའམ། །རྒྱུ་ཟས་མདང་གི་རྨི་ལམ་དེ། །རྗེས་སུ་མི་འབྲང་མི་བསླུའམ། །སྒྱུ་ལུས་
མིག་ཡོར་འདྲ་བ་འདི། །སྡོད་ཆིས་བྱས་པས་མི་བསླུའམ། །མཆེད་གྲོགས་སྤྲུལ་པ་འདྲ་བ་དེ། །གཅིག་མགོ་གཅིག་བསྐོར་མི་བསླུའམ། །ཡིན་མདོག་ཁ་མོའི་ང་
རྒྱལ་དེས། །རྐྱེན་ལ་ཐུག་དུས་མི་བསླུའམ། །ཨར་པོ་ལྟ་བུའི་ཁྲལ་ལས་དེས། །རང་ཉིད་རང་གིས་མི་བསླུའམ། །བྱ་བློ་བྱེད་བློའི་སྒོམ་པ་དེས། །བྱར་མེད་ངོ་བོ་
264

མགུར་
অ །མ་བསླུས་སམ། །ཞི་གནས་སེམས་ཀྱི་གཏད་སོ་དེས། །གཏད་མེད་བློ་བྲལ་མ་བསླུས་སམ། །བྱིས་པ་ལྟ་བུའི་བསམ་གླགས་དེས། །བསམ་མེད་ e
འཁོར་བར་མི་འཁྱམས་སམ། །ཕུན་སུམ་ཚོགས་པའི་ལུས་རྟེན་དེ། །འཁྲུལ་པའི་ཆུ་ལ་མ་གཡུགས་སམ། །བྱ་བྲལ་ལྷུན་གྲུབ་གནས་ལུགས་དེ། །འཛིན་པའི་རྒྱ་
ལ་མ་བརྒྱབ་བམ། །སྤྱི་ལས་ཡིན་མདོག་སྒྲུབ་པ་དེས། །རང་གིས་སྒྲུབ་སྐལ་མ་ཆད་དམ། །བྱར་མེད་ཡིན་མདོག་ལྟ་བ་དེས། །གནས་ལུགས་རང་ངོ་མ་ཤོར་
རམ༑ །ཅི་བྱས་ཆོག་སྙམ་སྤྱོད་པ་དེས། །སྨྱོན་པའི་གསེབ་ཏུ་མ་ཤོར་རམ། །གཞན་མ་མགུ་ཕྱིར་དམ་ཆོས་དེར། །ཟོག་པོ་ཕུག་ལ་མ་འཆང་ངམ། །དམིགས་པ་
མེད་པའི་འདོན་སྒྲུབ་དེ། །ཐ་མལ་པ་དང་མི་འདྲའམ། །ནམ་ཞིག་སོ་སོར་འགྲོ་བའི་དུས། །ཆགས་སྡང་གཉིས་ཀྱིས་མ་བསླུས་སམ། །ནམ་ཞིག་གཅིག་པུར་
འགྲོ་བའི་དུས། །མི་མང་གཡེངས་བས་མ་བསླུས་སམ། །ས་ལམ་སོ་སོར་རྫོགས་པ་ལ། ྃ །སྤྱི་ལས་བྱས་པས་མ་བསླུས་སམ། ྃ །ཚོམ་བུ་ཚོགས་སྒྲུབ་ཡིན་མདོག་ ༤
265

གཏེར་ ཚངས་དབྱངས་རྒྱ་མཚོའི་གསུང་ གསར།
ཀྱང་༑ །རང་ཉིད་གཅིག་པུར་མི་འཁྱམས་སམ། །རང་ཉིད་རྟག་འཛིན་བྱེད་གྱུར་ཀྱང་། །དབྱར་རྗེས་དགུན་ཀ་མི་ཚེས་སམ།